Клаус Йоһаннис

Клаус Йоһаннис, Клаус Вернер Йоһаннис, ,  (1959 елның 13 июне, Румыния, Сибиу) — румын сәясәтчесе һәм дәүләт эшлеклесе, 2014 елның 21 декабреннән 2025 елның 12 фераленә кадәр Румыния президенты.

 Тәрҗемәи хәле 
1959 елның 13 июнендә Румыниянең Сибиу шәһәрендә Трансильвания сакслары гаиләсендә туган. Әти-әнисе 1992 елда Вүрцбургка (Алмания) күчеп китә, Алмания ватандашлыгы ала. Тимишоара шәһәрендә хәрби хезмәт үтә. Клуж-Напока шәһәре университетының физика факультетын тәмамлый (1993). Туган теленнән башка, румын һәм инглиз телләрен камил белә.

 Хезмәт юлы 
Югары уку йортын тәмамлагач, Сибиу шәһәрендә алман телендә белем бирүче мәктәпләрдә (мәсәлән, 1998-1997 елларда Самуэль фон Брукенталь исемендәге гимназиядә) физика укытучысы булып эшли.

1997-1999 елларда Румыниянең Сибиу өлкәсе (жудец) мәктәпләренең баш инспекторы урынбасары, 1999-2000 елларда баш инспектор.

 Сибиу мэры 
2000 елда Румыния алманнарының демократик форумы сәяси фиркасе (К. Йоһаннис — 2001-2013 елларда фирка рәисе) К. Йоһаннисны Сибиу мэрын сайлауларда кандидат итеп күрсәтә. Алманнар шәһәрдә азчылык булуга карамастан (шәһәр халкының 1,6 % ы), К. Йоһаннис 69,18 % тавыш белән җиңә. Күпчелек тавыш җыеп, тагын өч мәртәбә Сибиу шәһәре мэры булып сайлана:  2004 (88,7 %), 2008 (83,2 %), 2012 (77,9 %) елларда. Мэр булып эшләгәндә шәһәрнең сәнәгате, транспорты үсешенә зур өлеш кертә, шәһәр Аурупаның эре туризм үзәгенә әйләнә. 2007 елда Сибиу (Люксембург белән бергә) Аурупаның мәдәни башкаласы итеп сайлана. 2007 елда Румыния президенты Траян Бэсеску К. Йоһаннисны илнең иң югары бүләге — Румыниянең Йолдыз ордены белән бүләкли.

 Президент сайлаулар 
2013 елда Румыниянең милли либераль фиркасенә (РМЛФ) кушыла, 2014 елның 28 июненнән фирканең рәисе (президенты). 2014 елда РМЛФ һәм Румыниянең демократик либераль фиркасе (РДЛФ) Христиан либераль альянсына берләшә. Альянс К. Йоһаннисны 2014 елгы Румыния президентын сайлауларда кандидат итеп күрсәтә. Беренче турда 30,37 % тавыш җыеп, сайлауларның икенче турына чыга. 16 ноябрьдә узган икенче турда Румыния премьер-министры Виктор Понтаны 54,43 : 45,56 % чагыштырмада җиңеп чыга Румыния президентын сайлауларның рәсми нәтиҗәләре. ИА REGNUM, 20.11.2014Молдавиядә румын паспорты булган сайлаучыларның 78% ы тавышларын К. Йоһанниска биргән. 2014 елның 21 декабреннән Румыния президенты вазифасына керешәРумыниядә яңа сайланган президент Клаус Йоһаннисның инаугурациясе узды. РИА Новости, 21.12.2014.

 Румыниянең яңа хөкүмәте 
Премьер-министр урынына тәкъдим ителгән кырымтатар Севиль Шайдә (Җанбәк) кандидатурасын расламыйКырымтатар Севиль Шайдә Романия вице-премьеры итеп билгеләнде. Азатлык Радиосы, 05.01.2017.

 Гаиләсе 
1989 елда Сибиу шәһәренең Георгий Лазарь исемендәге милли гимназиясендә инглиз теле укытучы Кармен Лэзуркэга өйләнгән, балалары юкЭксклюзив. Клаус Йоханнис. Румыния президенты булырга теләүче алманның серләре.
 Искәрмәләр 

 Сылтамалар 
 Рәсми сайты 

Төркем:Сәясәтчеләр
Төркем:XX гасыр сәясәтчеләре
Төркем:XXI гасыр сәясәтчеләре
Төркем:Румыния президентлары